Мазае и 2I-м - ЮНЕСКО унафэ щащIауэ , бзэуэ дунейм тетым я махуэщ. Абы къыхэкIкIэ нобэ урокыр ( дерсыр) едгъэкуэкIынущ адыгэбзэкIэ.

ПРЕЗЕНТАЦИЯ: (1 **СЛАЙД)**

**Темэ: Лъэпкъ зэхуэмыдэхэм я щэнхабзэхэм я зэпыщIэныгъэр - лъэпкъхэр зыбгъэдэшэным и лъабжьэщ (**Взаимоействие национальных культур – путь к естественному сближении нации).

**Мурадыр: (2 слаид)**

**-** зы лъэпкъыр адрей лъэпкъым хуэпэжыным хуэшэн;

- лъэпкъ щхьэхуэхэм я зэгуэтыныгъэм и къежьапIэр ягу къэгъэкIыжын.

**( 3 СЛАЙД ) Эпиграф**: «Зым и IупщIэр адрейм и щIыбу зэхэт лъэпкъхэм фIы къайхъулIэнкъым». (*Адыгэ псалъэжь*)

**4 СЛАЙД (баракъ, дамыгъэ)**

**Урокыр зэрекIуэкIынум и план:**

**1. ТХЫДЭР. 2. БЗЭР. 3. ДИНЫР 4. ЗЭПЫЩIЭНЫГЪЭР**

**Хэзышэ псалъэ.**

**ЦIыхухэр я фэкIэ , я теплъэкIэ зэрызэмыщхьым теухуауэ щыIащ шыпсэ цIыкIу. ФедаIуэт – тIэ!**

*«Зэгуэрым тхьэхэм ятIагъуэм къыхагъэпкIри цIыхум и Iэплъэпъкъ (фигурэр) хъэкушхуэм иралъхьащ ягъэжьэну. ИкIи абы игъуэтащ теплъэу къуэщыныфэ – плъыжьыфэ, икIи а теплъэр индейцхэм я фэм ещхьу хуагъэфэщащ. ЕтIуанэу ящIащ апхуэдэу , ауэ псэлъэным дихъэххэри ящыгъупщэжащ хьэкум ирагъэувар, и зэманым кърахыжыну. Ахэр фIыцIэу ирисхьауэ къыщIэкIащ. Абы къытехъукIащ зи теплъэ фIыцIэ цIыхухэр. Ещану, тхьэхэр гузавэри нэхъ псынщIэу кърахыжащ. Абыхэм я тепльэр дахэ хъуатэкъым - мащIэу тхьэмбылыфэ - сырыхуфэт. Абы и теплъэм къытехъукIащ - европейцхэр».*

Кэбэрдейм исхэр дызыхыхьэр европейцхэр аращ. Ауэ дэри куэдкIэ дызэщхьэщокI, ди фэкIи , ди теплъэкIи, лъэпкъ зырызу дыгуэшащ.

ГъащIэм езым и еплъыкIэ щхьэхуэ хуимыIэу лъэпкъ щыIэкъым.

Лъэпкъыр лъэпкъ хъуныр ар икъукIэ гъуэгуанэ кIыхьщ. Ар епхащ экономикэм, политикэм, социальнэ IуэхущIэ щыIэхэм.

Лъэпкъыу щыIэр фэкIэ зэрызэмыщхьым хуэдэщ , гъащIэм, дунейм хуаIэ еплъыкIэхэри зэрызэтемыхуэр. Дэтхэнэ лъэпкъми ирегъэкIуэкI бэнэныгъэ езым и хабзэр ихъумэжын папщIэ. Ахэр зыщIэбэныр зыщ - щхьэж езым и лъэпкъ щэнхабзэ яIэтыну , диныр яхъумэжыну. Дэтхэнэ зыми езым и лъэпкъ щэнхабзэр и дуней еплъыкIэр фIэдахэжщ, апхуэдэ щымыIэу къалъытэу.

Лъэпкъыр гъащIэм зэреплъыр, дунейм и къэхъукъащIэм зэрыхущыт Iущыгъэр, езыхэм а гъащIэм зыхигъаплъэхэри къагъэсэбэпурэ - а псори зыхуэунэтIар лъэпкъхэр псори зэгурыIуэу , щIэблэр нэхъыжьхэм яхуэфащэу гъэсэнырщ.

**УпщIэ: Лъэпкъхэм я хабзэм и зэщхьэщыкIыныгъэр сытым къыхэкIрэ? Сыт абы и мыхьэнэр?**

*Лъэпкъхэм я хабзэм и зэщхьэщыкIыныгъэр къыхокI зыщыпсэу щIыпIэм: хэт щопсэу мэз Iувым, хэт пшэхъуэщIым, хэт уэс Iуву зытелъ щIыпIэм. Абы къегъэлъагъуэ дэпхуэдэу лъэпъкъыр псэуми.*

*Лъэпкъ зэмылIэужьыгъуэхэм я щэнхабзэхэм и щапхъэхэмкIэ къыбгуроIуэ, лъэпкъыр щыпсэум щызекIуэ хабзэхэм зэрыдекIур*. (щапхъэ: ди адыгэ къафэм къегъэлъагъуэ ижь- ижIыж лъандэрэ ди цIыхубзхэм ягъэзащIэу щыта Iуэхугъуэхэр, дэрбзэру щытами, хугу ягуами; адэкIэ цIыхухъухэм, щакIуэ кIуами, зауэ Iутами).

**УпщIэ: Дызэрызэмыщхьым ди гъащIэр дауэ къигъэлъагъуэрэ, псори дунейм цIыхуу тетыр дызэщхьу щытам къекIурэт?**

Лъэпкъ зэмылIэужьыгъуэхэм ди хабзэ зэмыщхьым ( культурные различия) , ещI ди псэукIэр нэхъ дахэ, нэхъ къулей, нэхъ хьэлэмэт. Ар бгъэкIуэди, зыщыбгъэгъупщи хъунукъым. Дэ ди къэлэныр ар тхъумэн хуейуэ аращ.

**5 СЛАЙД ( цитатэ Калл Маркс)**

Дауэ фегупсысрэ, пэжу пIэрэ Карл Маркс лъэпкъхэм щхьэкIэ жиIар?

**«ЦIыхухэм я тхыдэр езыхэм къагъэщI , ауэ ар узэрыхуейм хуэдэу быухуэ хъукъым. Ар езы цIыхухэм емылъытауэ , блэкIа зэман жыжьэм къызэринэкIа, нобэ къадекIуэкI Iуэхугъуэщ». (Карл Маркс)**

*(* ***щапхъэ:*** *Кавказ зауэр илъэсищэкIэ екIуэкIащ, ди тхыдэри ихъуэжащ, цIыху мин бжыгъэкIэ хэкIуэдащ. А гузэвэгъуэшхуэм и тхыдэм дэ деджащ 8 классым. Ауэ а зауэшхуэм лъэпкъым къытхуихьа гузэвэгъуэр дэ тщыгъупщэ хъунукъым).*

ИкIи зэи дгъэкъуаншэ хъунукъым урыс лъэпкъыр. Ижь- ижьыж лъандэрэ екIуэкI зауэхэр щIэзыдзэхэр пэщтыхьхэрщ, абы я къуэтхэрщ, нобэ къэрал унэфэщIхэрщ. Абыхэм яхузэрыгъэгуэшкъым щIыр, псыр.

**Сыхуейщ фезгъэплъыну зы пычыгъуэ ди цIыхухэр хэкум зэрикIам теухуауэ «ИСТАМБЫЛАКIУЭ» жыхуэтIэм . Гъыбзэ уэрэдыр жызыIэр щэнхабзэм и лэжьакIуэ, уэрэджыIэкIуэ ТУТ ЗАУР.**

Мыбдеж сыхуейщ зы псалъэ пысщэжыну. А зэман жыжьэм зэрыжысIащи, урыс лъэпкъыр залымыгъэкIэ ягъэзэуащ, абыхэм я щыщи куэд хэкIуэдащ. Кавказым , Къэбэрдейм , ди щIыналъэм щыIахэщ урысейм и тхакIуэ, усакIуэ цIэрыIуэхэр - Пушкин, Лермонтов, Грибоедов, декабристхэр нэгуэщIхэри. Абыхэм хуабжьу ягъэкъуаншэт урыс пащтыхьыр, абы Кавказым щызэрихьэ Iуэхухэр, я тхыгъэхэми ар къыщагъэлъэгъуащ.

**УпщIэ: ДяпэкIэ накъыгъэм и 21-м дыхуокIуэ. А махуэр зытеухуар сыту пIэрэ?**

Накъыгъэм и (май) 21, зауэшхуэм хэкIуэдахэм теухуауэ нэщхъеигъуэ махуэщ: адыги, шэшэни, ингууши, урыси, дагъыстэни, псоми зауэм хэкIуэдахэм.

**2. Лъэпкъхэр сыткIэ зэщхьэщыкIрэ?**

(*бзэкIэ, лъэпкъ хабзэкIэ, динкIэ*)

***Шыпсэ цIыкIу.*** *АтIэ сыту пIэрэ цIыхухэм я бзэр щIызэтемыхуэр?*

*«Библием зэритымкIэ цIыхухэм псоми зы бзэщ яIурылъу щытар. Псоми я бзэр зэтехуэрт , ауэ пэгэным къыхэкIыу Вавилонскэ чэщанэ яухуэну щIадзащ , икIи уафэм дэкIуеину мурад ящIащ. Тхьэшхуэм и гум техуакъым абыхэм ящIа мурадыр, икIи къэгубжьри я бзэр зэтемыхуэж ищIащ. Арати цIыхухэр зэгурымыIуэж хъуащ, я чэщанэ щIынри абдеж щаухащ - зэгурымыIуэныгъэм къыхэкIкIэ. Абдеж къыщежьащ лъэпкъ щхьэхуэ, бзэ щхьэхуэ къэхъуныр».*

***УпщIэ: Аминэ дригъэдэIуащ шыпсэ цIыкIу. Хэт ищIэрэ нобэ дунейм бзэ дапщэ щызекIуэрэ***

Мы дунейшхуэм нобэ щызокIуэ бзэ зэмыщхьу минитху . Абы хохьэ дуней псом щызекIуэу - урысыбзэ, англыбзэ, французыбзэ, нэмыцыбзэ, испаныбзэ. Абы нэмыщI щыIэщ къэралбзэ - польскэ, мэнголыбзэ, шведыбзэ, нэгъуэщIхэри. Нэхъыбэ бзэм апхуэдэ пщIэ яIэкъым, лъэпкъ цIыкIухэр ирипсалъэу аращ… хэт- 10 (цIыхуипщI),

хэт - 100( щэ), Хэт- 1000(мин), Хэт - 10.000 (минипщI).

Мазаем и 21 м - бзэуэ дунейм щыIэхэм я махуэщ , нэхъыбэу ар зытеухуар бзэ кIуэдыжхэр зэрыхъумэн хуейр аращ. Ар Iуэхушхуэщ, сыт щхьэкIэ жыпIэмэ - мазэ къэс ди зэманым бзитI мэкIуэдыжыпэ.

**Упщ1э: Ар къызэрывгурыIуэр дапхуэдэу, бзэм и гъусэу кIуэдыр**

**сыт ?**

**6 СЛАЙД (ЛЪЭПКЪЫР)**

Нобэ Къэбэрдейм дыщопсэу - 498. 702 тыс. (55%).

Балькъэрхэр нэхъ мащIэжщ - 104. 951 тыс.

**(ТАБЛИЦЭ)**

**Псалъэ бзэм теухуауэ. (зытхар Лыкъуэжь Неллэ , жызыIэр Мэремыкъуэ Хъусен (пычыгуэ).**

**УпщIэ: *Хэт жиIэн , дызэдэIуам къикIыр сыт?***

Ди бзэр тщыгъупщэнкIэ Iэмал иIэкъым, ар щыдмыщIэжым дымыадыгэу аращ. Ар хуабжьу нэщхъеигъуэщ , сыту жыпIэмэ , зи бзэр къэпщтами ущымыщу, мыдрей уи лъэпкъми уахэмызэгъэжу укъонэ.

**УпщIэ: Апхуэдэ къытщымыщIын щхьэкIэ сыт тщIэн хуейр?**

***жэуап:*** *(ди бзэмрэ ди хабзэмрэ тхъумэн хуейщ*. Ауэ дэ дыщыпсэу щIыналъэм щызекIуэр къэралыбзэу - урысыбзэщ, а бзэмкIэ доджэ, долажьэ, дотхэ икIи бзэ щхьэхуэ зырыз зиIэхэр дызэрызэгурыIуэр аращ. Адыгэбзэр зэрытхъумэным дегугъун хуейщ. )

**3.** Дэ дыкъызытехъукIыжахэм ялъ тхэтщ . Ахэр лъэпкъ зэмылIэужьыгъуэхэм къыхэкIауэ щытынкIи хъунущ. ЦIыхухэр псори фэкIэ зэщхъкъым , бзэ зырызи яIурылъщ, щIыпIэ щыпсэухэри зэхуэдэкъым. Мы дунейм цIыхуу щыпсэум сыт зэщхьу яхэлъыр?

**ИIэт тIэ иджы девгъэгупсысыт мы упщIэм*:***

- **щыIэу пIэрэ зыгуэркIэ зэщхь дуней псом ис лъэпкъхэм я щэнхабзэм?**( диным хэтщ)

**- Дэтхэнэ зы диными нэхъыщхьэу, нэхъ лъапIэу игъэувыр сыт?**

**Иудаизмрэ христианствэмрэ и хабзэхэр**

**ХабзипщI.**

**-**Япэ хабзиплIым цIыхум бгъэделъхьэ, аллыхьым къинэмыщI нэгъуэщI тхьэ щымыIэу.

- Адрей хым къагъэлъагъуэ цIыхухэм дазэрыхущытын хуейр:

- адэ-анэр лъытэн,

- мыдыгъуэн,

- зэлI-зэфызыр зэхуэпэжу щытын,

- пцIы мыупсын,

- уи щхьэм къыумыгъэкIын, нэгъуэщIым и мылъку утегушхуэну.

**Муслъымэн диным узыхуригъаджэр**

- ЦIыхур-псом нэхърэ нэхъ лъапIэщ.

- ЦIыхур хуиткъым нэгъуэщIым и пси езым и пси хихыжыну.

- Адэ-анэм пщIэ хуэщIын, псом хуэмыдэу анэм нэхъ пщIэ лей хуэщIын.

- Гъунэгъухэм фIыуэ яхущытын.

- Фадэ зэмыхьэлIэн.

**Будизмым цIыхур зыхуригъаджэ щытыкIэхэр**

- НэгъуэщIхэм я къалэныр уи пщэм илъын.

- НэгъуэщI тхьэхэр лъытэн.

- Зыкъомыгъэгубжьын.

- Псэ зыIутхэм гущIэгъу хуэщIын.

- Псэ зыIутхэр мыукIын.

- Мыдыгъуэн.

- ПцIы мыупсын.

- ЗэлI-зэфызыр зэхуэпэжу щытын.

- Фадэ зэмыхьэлIэн.

Зэрызэхэфхащи дэтхэнэ зы динми нэхъыщхьэу, нэхъ лъапIэу , зэтехуэу, ягъэувыр сыт?

- зэгурыIуэныгъэр,

- анэ - адэм пщIэ хуэщIыныр

-пэжыгъэр, зэгурыIуэныгъэр.

**Урокым кIэух едывгъэт.**

Тхыдэм зиужьыхукIэ лъэпкъ щэнхабзэ зэфIэгъэувэн хуей хъурт, лъэпкъ цIыкIу зэхуэмыдэхэм имызакъуэу цIыху псоми щхьэкIэ . ГъащIэм зыужьыхукIэ щIэныгъэми зеужь, апщIондэхукIэ лъэпкъ щэнхабзэхэр зэхэухуэна мэхъу , абы къыдэкIуэуи дигъэгузавэу Iуэхугъуэ зэмылIэужьыгъуэ къыкъокI. Лъэпкъ щэнхабзэхэр щызэхэжыхьым деж лъэпкъ цIыкIухэм я хабзэр кIуэдыжынкIэ шынагъуэ щыIэщ.

Лъэпкъ къэс ебгъапщэ хъунущ мэзым , псалъэм папщIэ , уэздыгъей мэзым и кум жыхышхуэхэр итщ , мэз лъапэм укъэкIуэтэху абыхэм я теплъэм зехъуэж . Уэздыгъей жыгыр сыт щыгъуи уэздыгъейуэ къонэж , ар зэи псей хъунукъым. Зэман куэд докI. Ди цIыхухэм захъуэж. Нобэ ди жагъуэ зэрыхъунщи ДЫАДЫГЭЩ жызыIэ унагъуэ куэдым я бынхэм урысыбзэкIэ епсалъэурэ адыгэбзэр щагъэгъупщащ . Иджы абы къатехъукIыжахэр урыс хъуфынущ , апхуэдэ щапхъэ гъунэжщ.

Апхуэдэ Iуэхуыгъуэр зэрызэхэбгъэкIыфынур лъэпкъ хабзэм я зэгурыIуэныгъэращ (диалог) .Апхуэдэ зэгурыIуэныгъэм лъэпкъ хабзэр нэхъ къулей ещI. ЗэгурыIуэныгъэм дыхуешэ ди гъащIэр нэхъ купщIафэ, нэхъ къулей зыщI Iуэхугъуэхэми. Псалъэм папщIэ: цIыхур фIыуэ лъэгъуным, гущIэгъу хуэщIыным, зыр-зым дэIэпыкъуным…

**Дапхуэдэ упщIэ урокыр щыщIидзэм дгъэувар? Сыт адыгэхэм пасэрей зэманым апхуэдэу щIыжаIар?**

**Эпиграф**: «Зым и IупщIэр адрейм и щIыбу зэхэт лъэпкъхэм фIы къайхъулIэнкъым». (*Адыгэ псалъэжь*)

Сэ къызэрызгурыIуэмкIэ, адыгэхэм жаIэну зыхуеяр узэбийуэ зэи фIы къохъулIэнукъым, ар ирехъу цIыхуу, унагъуэу, лъэпкъыу. Сыт хуэдэ Iуэхугъуэ щIэбдзэнми зэгурыIуэныгъэ хэмылъым Iуэхур къохъулIэнукъым. Мамыру дыпсэун щхьэкIэ, Къэбэрдей - Балъкъэрым ис лъэпкъхэм зэгурыIуэ ди якум дэлъын хуейщ.

Ижь-ижьыж лъэхъэнэ лъандэрэ адыгэхэр цIэрыIуэщ гъунэгъу лъэпкъхэм кIэлъызрахьэ хабзэхэмкIэ.

Адыгэхэм я щIыналъэр ижь-ижьыж лъэхъэнэ лъандэрэ зыфIагъэувэ:

цIыху куэдым я гъащIэ щIатащ я хэкур щхьэхуит псэукIэм хуэкIуэн щхьэкIэ.

Ахэр гугъэт, гъащIэ насыпыфIэ яIэну, я щIэблэр мамыру псэуну.

Ди Хэкур тхъумэну абыхэм уэсят къытхуагъэнащ. А уэсятыр дэтхэнэ зыми хьэкъыу тпхокI.

Фригушхуэ, фи лъахэм. Фи IуэхущIафэхэмкIэ, лэжьыгъэхэмкIэ цIэрыIуэ фщIы, феджэ, фи лъахэм фыкъыхуэсэбэпыну. Зыщывмыгъэгъупщэ, фи хэкум и тхыдэр. Мамыр гъуэгум фытету фыкIуэ.

Унэ лэжьыгъэ:

-Мы жытIам ипкъ иткIэ , фи гупсысэхэр къэфIуатэ. Щапхъэ къэфхь, урок викторинэм зыхуэвгъэхьэзыр.

-ОЦЕНКЭ!